สวัสดีค่ะพอดีหนูอยากสอบถามประจำเดือนไม่มาจะเกือบ10ปีแล้วค่ะไปหาหมก็ให้ยาคุมมากินค่ะประจำเดือนก็ไม่มาเหมือนเดิมค่ะ
สวัสดีค่ะ Patประจำเดือนที่ไม่มานานถึง 10 ปีแล้วนั้น เป็นความผิดปกติ ซึ่งอาจมีสาเหตุมาจาก การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง หรือการมีความผิดปกติของอวัยวะสืบพันธุ์ เช่นมีพังผืดที่ช่องคลอด มดลูกเจริญเติบโตไม่ปกติ ซึ่งอาจจะทำให้ไม่เคยมีประจำเดือนมาเลยตั้งแต่ต้นจากที่กล่าวมานั้นแนะนำการไปพบแพทย์เพื่อตรวจเพิ่มเติม ไม่ควรซื้อยาปรับฮอร์โมนใดๆมาใช้เองในขณะนี้ การใช้ยาคุมอาจจะช่วยปรับให้ฮอร์โมนสมดุลและมีประจำเดือนมาเป็นระยะเวลาสั้นๆ แต่หากสาเหตุยังไม่ได้รับการแก้ไข ก็อาจจะทำให้ประจำเดือนมาไม่สม่ำเสมอได้อีก